МКОУ «Нижнеказанищенская СОШ №2 имени Наби Ханмурзаева»

Конкурс

 «Второе дыхание родным языкам»

 Сочинение

«Мой взгляд на сохранение родного языка».

(на кумыкском языке)

Автор: ученица 9 класса

 Гаджиева Сюрмели

Руководитель: учительница родного языка и литературы

 Джамавова Лайла Юсуповна

 Ана тилим - асил тил.

 Дюньяланы ачагъан

 Алтын ачгъыч ана тил.

 Адам болмагъа сюйсенг,

 Башлап ана тилни бил!

 Мени ана тилим –къумукъ тил. Мен къумукъ экениме бек оьктем боламан. Ана тил дарсланы да бек сюемен. Ана тилни янгыз сююп къоймакъ азлыкъ эте. Ана тилибиз къаныбыз-жаныбыз булан да байлавлу. Бизин агьлюбюз уьйде ва къырда бир-бирибиз булан балдай татли къумукъ тилибизде сёйлейбиз. Мени улланам ва уллатам бек бай тили булангъы адамлар. Бизге де къаст эте ана тилге бакъгъан сюювюн сингдирмеге, бизин тилибизни де бай этмеге. Гиччиден берли магъа улланам къумукъ тилни балын-жавгьарын къакъакъ йырлардан башлап сингдирмеге башлагъан. Буссагьатда да мени къулагъыма улланамны «Бёлей, балам, бёлелей» деген йылы сёзлери чалынып гете. Ананы акъ сютю ва къакъакъ йыр булан синген татли сёзлер бир заманда да унутулмас. Къакъакъ йырлар айтагъан улланалар, абайлар гьалиги заман кёп аз, мени анам буса, улланам билеген йырланы билмей. Яшлар гиччиденокъ ана тилин билсин учун, олагъа къужурлу ёммакълар айтмагъа, англамагъа тынч гиччирек шиъруланы гёнгюнден уьйретмеге герек деп ойлашаман. Яшлар учун чыгъагъан «Къарчыгъа» йимик журналлар чыгъарып, бизин йимик яшланы гьасиретлигин, муштарлыгъын артдырма герек. Шо буса бизге ана тилибизни теренден билмеге имканлыкъ бере.

 Мени муаллимим ана тил дарсланы юрютеген ана тилни тазалыгъын сакъламакъны бек гьайын эте. Эгер охувчу дарсны айтагъанда, бир орус сёз къолласа: «Орус сёзлени орус тил дарсда айтыгъыз!» деп къатты буварыв эте. Мен ойлашагъан кюйде охувчу яшлар орус тилни уьйрене туруп, ана тилибизден кюсдюрювден сакъ болма тарыкъбыз, къулакъгъа арив чалынагъан ана тилибизни яхшы билме герекбиз. Къулакъгъа арив чалынагъан ана тилибизни яхшы билмеге, сюймеге герекбиз. Бизин муаллимибиз адабият дарсларда гьарибизге ана тилни сюйме, яшларда наслудан-наслугъа бериле гелеген асил хасиятланы сакълама кёмек эте. Бизде ана тилибизге ва адабиятыбызгъа сюювню тувдура . Къумукъ тилни байлыгъындан, халкъыбызны тарихинден, оьктем, оьзден хасиятлы, къылыкълы болагъанлыгъын англата . Бизин ана тилибиз айрыча англы, ярыкъ, къулакъгъа йылы чалынагъан бырынгы тил. Ана тилни биз ананы йимик аявлама герекбиз. Ана тилге бакъгъан ойларымны белгили къумукъ шаир Акъай Акъаевни сёзлери булан битдирмеге сюемен:

 Вёре, сакъ! Вёре, сакъ!

 Къопмасын балагь,

 Къумукъ атыбызны язмасын ташгъа.

 Бугюн бетибизге телмирген бала,

 Ана тилибизде сёйлейик яшгъа!